ຊາວອັງກິດ ຈະໄປລົງປະຊາມະຕິ ກ່ຽວກັບ ການເປັນສະມາຊິກ ໃນສະຫະພາບຢູໂຣບ ໃນ ເດືອນມິຖຸນາ 
ນາຍົກລັດຖະມົນຕີ ອັງກິດ ກ່າວວ່າ ການລົງມະຊາມະຕິ ກ່ຽວກັບ ການສືບຕໍ່ເປັນສະມາຊິກ ສະຫະພາບ ຢູໂຣບ ຂອງ ອັງກິດ ຈະມີຂຶ້ນໃນວັນທີ 23 ມິຖຸນານີ້.
ນາຍົກລັດຖະມົນຕີ ອັງກິດ ທ່ານ David Cameron ໄດ້ຈັດໃຫ້ ມີການລົງມະຊາມະຕິຂຶ້ນ ກ່ຽວກັບ ການສືບຕໍ່ເປັນສະມາຊິກສະ ຫະພາບ ຢູໂຣບ ຂອງ ອັງກິດ ໃນວັນທີ 23 ມິຖຸນານີ້ ໃນການກ່າວຕໍ່ບັນດານັກຂ່າວຢູ່ນອກບ້ານພັກຂອງນາຍົກລັດ ຖະມົນຕີໃນວັນເສົາວານນີ້, ທ່ານ Cameron ກ່າວວ່າ ຄະນະ ລັດຖະບານຂອງທ່ານ ໄດ້ຮັບຮອງເອົາການແນະນຳ ວ່າ ໃຫ້ ອັງກິດ ຢູ່ໃນສະຫະພາບຢູໂຣບ ທີ່ໄດ້ປະຮູບໃໝ່ ໂດຍມີ 28 ປະເທດທີ່ເປັນສະມາຊິກ ທ່ານ Cameron ກ່າວວ່າ ອັງກິດ ຈະມີຄວາມປອດໄພຂຶ້ນ, ເຂັ້ມແຂງຂຶ້ນ ແລະ ດີຂຶ້ນກວ່າເກົ່າຖ້າຍັງເປັນສະມາຊິກຂອງ ສະຫະພາບ ຢູໂຣບຢູ່, ຕອນ ນີ້ ກໍແມ່ນວ່າບັນດາຄູ່ຮ່ວມ ໃນ ຢູໂຣບຂອງຕົນ ໄດ້ຮັບຮອງເອົາການປ່ຽນແປງຫຼາຍຢ່າງ ເພື່ອຮັບປະກັນການມີສິດທິ ກ່ຽວກັບ ການປົກຄອງ ຂອງປະເທດ ທ່ານນາຍົກລັດຖະມົນຕີໄດ້ກ່າວເພີ່ມເຕີມວ່າ ການຕັດສິນໃຈຄັ້ງສຸດທ້າຍ ຈະແມ່ນ ຂອງ ປະຊາຊົນ ອັງກິດ ໃນເດືອນມິຖຸນານີ້ ທ່ານໄດ້ໃຫ້ຄຳສັນຍາວ່າຈະທຳການຫາສຽງ ເພື່ອ ໃຫ້ໄດ້ຮັບສຽງເຫັນດີກັບ ສະຫະພາບ ຢູໂຣບ ຂໍ້ຕົກລົງຂອງ ອັງກິດ ກັບພັນທະມິດທາງດ້ານການເມືອງ ແລະ ເສດຖະກິດຂອງ ຢູໂຣບ ໄດ້ເກີດຂຶ້ນ ຫຼັງຈາກກອງປະຊຸມສຸດຍອດ 2 ມື້ໃນນະຄອນຫຼວງ Brussels ປະເທດ Belgium ບັນດາສະມາຊິກ ສະຫະພາບ ຢູໂຣບ ໄດ້ຕົກລົງເຫັນດີຢ່າງບໍ່ເປັນເອກະສັນ ກ່ຽວກັບ ການໃຫ້ສິດທິ ຕໍ່ ອັງກິດ, ເຊິ່ງທ່ານ Cameron ໄດ້ເອີ້ນວ່າ